கேள்வி: அறுவடைத் திருவிழா பற்றி தகவல் சொல்.
பதில்: படிமம்:RocktonWorldFair.jpg அறுவடை திருவிழா (''Harvest festival'') என்பது ஒரு குறிப்பிட்ட பிராந்தியத்தின் முக்கிய அறுவடைக் காலத்தில் நடைபெறும் வருடாந்திரக் கொண்டாட்டமாகும். உலகெங்கிலும் உள்ள காலநிலை, பயிர்களில் உள்ள வேறுபாடுகளைக் கருத்தில் கொண்டு, அறுவடை திருவிழாக்களை வெவ்வேறு இடங்களில் வெவ்வேறு நேரங்களில் காணலாம். அறுவடைத் திருவிழாக்கள் பொதுவாகக் குடும்பத்தினர், பொதுமக்கள் விருந்துடன் கொண்டாடுகிறார். இதில் பயிர்களிலிருந்து பெறப்படும் உணவுகள் அடங்கும். ஐக்கிய இராச்சியத்தில், புறமாதக் காலத்திலிருந்தே வெற்றிகரமான அறுவடைக்கு நன்றி தெரிவிக்கப்பட்டுள்ளது. உள்ளூர் பாரம்பரியத்தைப் பொறுத்து செப்டம்பர் அல்லது அக்டோபரில் அறுவடை திருவிழாக்கள் நடத்தப்படுகின்றன. நவீன அறுவடைத் திருவிழா கொண்டாட்டங்களில் பாடல் பாடுவது, பிரார்த்தனை செய்யப்படுகின்றது. அறுவடை விழா, அறுவடை இல்லம், அறுவடையின் நன்றி அல்லது நன்றி செலுத்தும் அறுவடை திருவிழா என்று அழைக்கப்படும் திருவிழாவில் பழங்களும் பிற உணவு கூடைகளில் இட்டு தேவாலயங்களை அலங்கரிப்பதும் அடங்கும். ஐக்கிய இராச்சியத்திலும், இங்கிலாந்து கரீபியன் தேவாலயங்களிலும் பள்ளிகளிலும் சில கனேடியத் தேவாலயங்களிலும், மக்கள் தோட்டத்திலிருந்தும் பண்ணையிலிருந்தும் பெறப்படும் விளைபொருட்களைக் கொண்டு வருகிறார்கள். உணவு பெரும்பாலும் உள்ளூர் சமூகத்தின் ஏழைகளுக்கும் மூத்த குடிமக்களுக்கும் வழங்கப்படுகிறது. தேவாலயம் அல்லது தொண்டு நிறுவனத்திற்கு நிதி திரட்டுதலும் இக்காலத்தில் நடைபெறுகிறது. எத்தியோப்பியாவில் உள்ள ஓரோமோசு, மழைக்காலத்தின் முடிவையும் அறுவடையின் தொடக்கத்தையும் குறிக்கும் அறுவடைத் திருவிழா, நன்றி செலுத்தும் இர்ரீச்சாவையும் கொண்டாடுகிறது. இது சமூகத்திற்குள் நன்றியுணர்வின் கொண்டாட்டத்தின் நேரம். ஆசியாவில் அறுவடை திருவிழாக்களில் சீன நடு இலையுதிர் கால திருவிழா (Синсия отмония) அடங்கும். இது உலகில் மிகவும் பரவலாக நடைபெறும் அறுவடை விழாக்களில் ஒன்றாகும். ஈரானில் பெர்செபோலிசில் மெர்கன் ஆடம்பரமாகக் கொண்டாடப்பட்டது. இது அறுவடைக்கான நேரம் மட்டுமல்ல, வரி வசூலிப்பதற்கான நேரமும் கூட. பாரசீகப் பேரரசின் பல்வேறு பகுதிகளிலிருந்து வரும் மக்கள் மன்னருக்குப் பரிசுகளைக் கொண்டுவருவர். அனைவரும் ஓர் உற்சாகமான திருவிழாவினைக் கொண்டாடினர். இந்தியாவில், மகர சங்கராந்தி, தைப்பொங்கல், உத்தராயணம், உலோகிரி சனவரி மாதத்தில் பிஹு, பிப்ரவரி-மார்ச் மாதங்களில் ஹோலி, ஏப்ரல் மாதத்தில் வைசாகி, ஆகத்து-செப்டம்பர் மாதங்களில் ஓணம் ஆகியவை முக்கியமான அறுவடை திருவிழாக்களாகும். யூதர் இலையுதிர்காலத்தில் சுக்கட் என்ற ஒரு வாரக் கால அறுவடை திருவிழாவைக் கொண்டாடுகிறார்கள். திருவிழாவினைக் கொண்டாட்டம் யூதர்கள் சுக்காக் என்று அழைக்கப்படும் ஒரு தற்காலிகக் குடிசை அல்லது குடிலைக் கட்டுகிறார்கள். மேலும் இவ்வாரத்தை இந்தக் குடிசையினுள் வாழ்ந்து, சாப்பிட்டு, தூங்கி, பிரார்த்தனை செய்து செலவிடுகிறார்கள். அறுவடையின் போது இசுரேலிய விவசாயிகள் வாழும் கூடாரங்களை இது நினைவூட்டுகிறது. இதன் முடிவில் இவர்கள் அறுவடையின் ஒரு பகுதியை எருசலேம் உள்ள கோவிலுக்குக் கொண்டு வருவார்கள்.